Official Journal L 138 , 05/06/2003 P. 0047 - 0048



KOMISIJAS DIREKTĪVA 2003/47/EK (2003. gada 4. jūnijs), ar kuru groza II, IV un V pielikumu Padomes Direktīvai 2000/29/EK par aizsardzības pasākumiem pret tādu organismu ievešanu un izplatību Kopienā, kas kaitīgi augiem vai augu produktiem EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 2000. gada 8. maija Direktīvu 2000/29/EK par aizsardzības pasākumiem pret tādu organismu ievešanu un izplatību Kopienā, kas kaitīgi augiem vai augu produktiem[1], kurā jaunākie grozījumi izdarīti ar Komisijas Direktīvu 2003/22/EK[2], un jo īpaši tās 14. panta otrās daļas c) punktu, ņemot vērā ieinteresēto dalībvalstu vienošanos, tā kā: (1) No Portugāles sniegtās informācijas, kuras pamatā ir jaunākie apsekojumi, izriet, ka jāizdara izmaiņas aizsargājamajā zonā attiecībā uz Gonipterus scutellatus Gyll., tajā iekļaujot tikai Azoru salas. (2) Sagatavojot Komisijas Direktīvu 2002/36/EK[3], ar kuru groza dažus Direktīvas 2000/29/EK pielikumus, pārrakstīšanās kļūdas dēļ jaunie noteikumi par augsni un augsnes substrātu, kas ir pie augiem vai ir saistīts ar tiem un kura izcelsmes valsts ir Kipra vai Malta, ir pieņemti nepareizā redakcijā. (3) Pārrakstīšanās kļūdas dēļ, sagatavojot Direktīvu 2002/36/EK, 2. punkta tekstā Direktīvas 2000/29/EK V pielikuma B daļas I pozīcijā nav minēti attiecīgie augu produkti. (4) Tāpēc atbilstoši jāgroza attiecīgie Direktīvas 2000/29/EK pielikumi. (5) Šajā direktīvā paredzētie pasākumi ir saskaņā ar Pastāvīgās augu veselības komitejas atzinumu, IR PIEŅĒMUSI ŠO DIREKTĪVU. 1. pants Direktīvas 2000/29/EK II, IV un V pielikumu groza saskaņā ar šīs direktīvas pielikumu. 2. pants 1. Dalībvalstis vēlākais līdz 2003. gada 15. jūnijam pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis par to tūlīt informē Komisiju. Dalībvalstis piemēro šos noteikumus no 2003. gada 16. jūnija. Dalībvalstīm pieņemot šos tiesību aktus, tajos ietver atsauci uz šo direktīvu vai arī šādu atsauci pievieno to oficiālajai publikācijai. Dalībvalstis nosaka, kādā veidā izdarāma šāda atsauce. 2. Dalībvalstis tūlīt dara Komisijai zināmus savu tiesību aktu galvenos noteikumus, ko tās pieņem jomā, uz kuru attiecas šī direktīva. Komisija par to informē pārējās dalībvalstis. 3. pants Šī direktīva stājas spēkā trešajā dienā pēc publicēšanas Eiropas SavienībasOficiālajā Vēstnesī. 4. pants Šī direktīva ir adresēta dalībvalstīm. Briselē, 2003. gada 4. jūnijā Komisijas vārdā - Komisijas loceklis David Byrne PIELIKUMS Direktīvas 2000/29/EK pielikumus groza šādi. 1. Ierakstu II pielikuma B daļas 5. punkta a) pozīcijas labajā slejā aizstāj ar šādu: "EL, P (Azoru salas)". 2. IV pielikumā: a) A daļas I iedaļas 34. punkta kreisajā slejā svītro vārdus "Kipra, Malta,"; b) ierakstu B daļas 19. punkta labajā slejā aizstāj ar šādu: "EL, P (Azoru salas)". 3. V pielikuma B daļas I pozīcijā: a) tekstu 2. punktā aizstāj ar šādu: "Augu daļas, izņemot šādus augļusun sēklas: - Castanea Mill., Dendranthema (DC) Des. Moul., Dianthus L., Gypsophila L., Pelargonium l'Herit. ex Ait, Phoenix spp., Populus L., Quercus L., Solidago L. un grieztie orhideju dzimtas ziedi; - skujkoki (Coniferales); - Acer saccharum Marsh., kuru izcelsme ir Ziemeļamerikas valstīs; - Prunus L., kuru izcelsme ir ārpus Eiropas valstīs; - grieztie Aster spp., Eryngium L., Hypericum L., Lisianthus L., Rosa L. un Trachelium L. ziedi, kuru izcelsme ir ārpus Eiropas valstīs; - Apium graveolens L. un Ocimum L. lapu dārzeņi."; b) 7. punkta b) apakšpunktā svītro vārdus "Kipra, Malta,". [1] OV L 169, 10.7.200 0., 1. lpp. [2] OV L 78, 25.3.2003., 10. lpp. [3] OV L 116, 3.5.2002., 16. lpp.